Ásmundur Einar Daðason , félags - og barnamálaráðherra , og Snorri Finnlaugsson , sveitarstjóri í Hörgársveit , undirrituðu nýlega viljayfirlýsingu um aðkomu stjórnvalda að húsnæðisuppbyggingu í Hörgársveit . Fyrsti þáttur verkefnisins felur í sér að breytingu á húsnæði að Laugalandi á Þelamörk , sem áður var heimavist fyrir Þelamerkurskóla , í hagkvæmt íbúðarhúsnæði . Gert er ráð fyrir að þannig megi fjölga leiguíbúðum um allt að níu í sveitarfélaginu . Spennandi kostur að nýta eldra húsnæði Fjölga á leiguíbúðum í sveitarfélaginu en mikill skortur hefur verið á húsnæði í Hörgársveit um lengri tíma meðal annars vegna nálægðar við Akureyrarbæ , þar sem mikill vöxtur hefur verið undanfarin ár . „ Það er spennandi kostur að nýta húsnæði sem fyrir er í sveitarfélaginu til þess að fjölga íbúðum í stað þess að láta það standa óhreyft og byggja nýtt ” , sagði Ásmundur Einar við undirritunina . Íbúðalánasjóður veitir þriggja milljóna króna þróunarstyrk Íbúðalánasjóður mun einnig koma að útfærslu verkefnisins og hefur sjóðurinn ákveðið að leggja sveitarfélaginu til þriggja milljóna króna styrk til þróunar þess . Ég hef lagt ríka áherslu á að húsnæðisskortur standi ekki atvinnuuppbyggingu á landsbyggðinni fyrir þrifum og bind vonir við að þessar aðgerðir styrki atvinnulíf hringinn í kringum landið “ , segir Ásmundur Einar . Á myndinni : Snorri Finnlaugsson , sveitastjóri í Hörgársveit , Ásmundur Einar Daðason , félags - og barnamálaráðherra og Axel Grettisson Oddviti í Hörgárssveit við undirritunina á Þelamörk .